5.pielikums Līguma projekts

ID Nr. R1S 2016/19

IEPIRKUMA LĪGUMS Nr.

***Par atkritumu savākšanu un izvešanu***

Rīgā, 2016. gada \_\_\_.\_\_\_\_\_\_\_\_

**SIA „Rīgas 1. Slimnīca”**, reģ. Nr. 40003439279,Bruņinieku ielā 5, Rīgā, turpmāk tekstā – **Pasūtītājs,** tāsvaldes priekšsēdētāja asoc.prof. Andreja Pavāra personā, kurš darbojas uz statūtu un 2016.gada 21.janvāra pilnvaru Nr.1-85 pamata, no vienas puses, un

**SIA “\_\_\_\_\_\_”**, reģ. Nr.\_\_\_, turpmāk tekstā – **Uzņēmējs**, \_\_\_\_\_\_\_\_ personā, kurš darbojas uz statūtu pamata, no otras puses, kopā saukti - puses, atsevišķi - puse, bez viltus, maldiem un spaidiem, vadoties pēc Latvijas Republikā spēkā esošajiem normatīviem aktiem, saskaņā ar Publisko iepirkumu likumu un ņemot vērā atklātā konkursa „Sadzīves, bīstamo, bioloģisko atkritumu savākšana un izvešana”(ID Nr. R1S 2016/19) nosacījumus un rezultātus iepirkuma priekšmeta daļā Nr.\_\_\_\_, noslēdz šo līgumu, turpmāk tekstā – Līgums, par turpmāko:

**1. Līguma priekšmets.**

1.1. Līguma priekšmets ir \_\_\_\_\_\_\_\_/*sadzīves un bioloģisko vai bīstamo*/ atkritumu, turpmāk tekstā – Atkritumi, savākšana, izvešana un transportēšanu līdz noglabāšanas vai šķirošanas vietāmatbilstoši vides aizsardzības normatīvajām prasībām, ko Uzņēmējs veic no Pasūtītāja objekta, turpmāk tekstā – Pakalpojums, ko Pasūtītājs apmaksā saskaņā ar Līguma noteikumiem.

1.2. Apkalpojamo adresi, izvedamo Atkritumu apjomus, izvešanas grafiku un apmaksu nosaka Līguma Pielikums Nr.1 Tehniskais un finanšu piedāvājums, kas ir Līguma neatņemama sastāvdaļa.

1.3. Pakalpojums ietver Atkritumu savākšanu, transportēšanu, pagaidu uzglabāšanu, pārstrādi un noglabāšanu atbilstoši vides aizsardzības normatīvajām prasībām.

**2. Pasūtītāja pienākumi un tiesības.**

2.1. Izmantojot Pakalpojumus, Pasūtītāja pienākums ir ievērot spēkā esošos Latvijas Republikas likumus, kā arī pašvaldību saistošos noteikumus un lēmumus, kuri attiecas uz Atkritumu apsaimniekošanu attiecīgajā pašvaldības administratīvajā teritorijā.

2.2. Pasūtītājs veic Atkritumu uzkrāšanu Uzņēmēja piegādātajā tarā.

2.3. Pasūtītāja pienākums ir izveidot un uzturēt kārtībā atkritumu savākšanas taras laukumus, un nodrošināt Uzņēmēja specializēto transporta līdzekļu un tā apkalpojošā personāla brīvu un drošu piekļūšanu atkritumu savākšanas tarai to iztukšošanas dienās jebkurā gadalaikā (ja tas nav iespējams zemes rakšanas darbu vai komunikāciju remonta utml. gadījumos, Pasūtītājs savlaicīgi par to ziņo Uzņēmējam).

2.4. Pasūtītāja pienākums ir veikt norēķinus ar Uzņēmēju saskaņā ar Līguma noteikumiem.

2.5. Pasūtītājam ir tiesības mainīt Līgumā uzrādīto atkritumu savākšanas taru skaitu, iepriekš saskaņojot paredzamās izmaiņas ar Uzņēmēju.

**3. Uzņēmēja pienākumi un tiesības.**

3.1. Uzņēmējs nodod Pasūtītāja lietošanā Līgumā noteikto taru.

3.2. Uzņēmējs uztur lietošanas kārtībā Atkritumu savākšanas taru, kā arī rūpējas par sabojātās taras nekavējošu nomaiņu ar Līguma nosacījumiem atbilstošu taru. Pasūtītājs savlaicīgi informē Uzņēmēju par bojājumiem.

3.3. Uzņēmējs apņemas saudzīgi izturēties pret Pasūtītāja objektu (ēkām un to elementiem, zaļo zonu, apstādījumiem, sētām un iežogojumiem) un ir materiāli atbildīgs par kaitējuma nodarīšanu tam.

3.4. Uzņēmējam ir tiesības nekavējoties bez brīdinājuma pārtraukt pakalpojumu sniegšanu, ja Pasūtītājs neievēro Līgumā paredzēto apmaksas kārtību un ja parāds sasniedz 3 (triju) mēnešu maksājumus.

**4. Samaksas kārtība.**

* 1. Kopējā Līguma summa ir EUR \_\_\_ (\_\_\_) bez PVN, PVN 21% EUR \_\_\_(\_\_\_), kopā ar PVN EUR \_\_\_ (\_\_\_).
  2. Izvedamo atkritumu paredzamos apjomus un apmaksu nosaka Līguma Pielikums Nr. 1 Tehniskais un finanšu piedāvājums.
  3. Uzņēmējs Pasūtītājam līdz katra nākošā mēneša 10. datumam iesniedz rēķinu par iepriekšējā mēnesī savāktajiem un izvestajiem Atkritumiem. Puses vienojas, ka rēķins tiek sagatavots elektroniski un ir derīgs bez paraksta.
  4. Pasūtītājam Uzņēmēja piestādītais rēķins jāapmaksā 30 dienu laikā ar pārskaitījumu uz rēķinā norādīto Uzņēmēja kontu.
  5. Rēķins tiek izstādīts, pamatojoties uz savākto, izvesto un transportēto apjomu saskaņā ar Līguma Pielikumu Nr.1 (Tehniskais un finanšu piedāvājums).
  6. Rēķins tiek uzskatīts par apmaksātu brīdī, kad Pasūtītāja banka ir apstiprinājusi attiecīgā maksājuma veikšanu.

**5. Savstarpējā atbildība.**

5.1. Uzņēmējs neatbild par jebkura veida kaitējumiem, kurus izraisījuši priekšmeti vai vielas, kas neatbilst Latvijas Republikas normatīvajos aktos minētajam sadzīves atkritumu termina skaidrojumam, bet kurus Pasūtītājs, neskatoties uz brīdinājumu, ievietojis atkritumu tvertnēs.

5.2. Pasūtītājs ir pilnā mērā materiāli atbildīgs par lietošanā saņemtajiem konteineriem. Konteineru skaits un faktiskā atrašanās vieta tiek fiksēti konteineru pieņemšanas- nodošanas aktā, kas ir Līguma neatņemama sastāvdaļa.

5.3. Puses nav materiāli atbildīgas par Līguma saistību pilnīgu vai daļēju neizpildīšanu, ja tas noticis nepārvaramu spēku izraisītu apstākļu rezultātā (plūdi, zemestrīces, ugunsgrēki, karš, streiks utml.), kuru izcelšanos puses nevarēja paredzēt un tām iespējamiem līdzekļiem novērst.

5.4. Puses, parakstot Līgumu, apliecina, ka tām ir saistošs Latvijas Republikas „Atkritumu apsaimniekošanas likums”; "Dabas resursu nodokļa likums", Rīgas domes noteikumi; Latvijas būvnormatīvs "Namīpašumu sanitārās kopšanas noteikumi ", un citi spēkā esošie normatīvie akti.

**6. Soda sankciju piemērošana.**

6.1. Gadījumos, kad Pasūtītājs neievēro Līguma 4. sadaļā noteiktās prasības, Uzņēmējs ir tiesīgs iekasēt no Pasūtītāja līgumsodu 0.1% apmērā par katru nokavēto dienu no neapmaksāto rēķinu summas. Līgumsoda kopējais apmērs nedrīkst pārsniegt 10 % no kavētā pamatparāda.

6.2. Gadījumā, ja Uzņēmējs nokavē izvešanas termiņus, par to nebrīdinot Pasūtītāju, tad viņš maksā Pasūtītājam soda naudu 0.1% apmērā no šī pakalpojuma izmaksas par katru nokavēto dienu. Līgumsoda kopējais apmērs nedrīkst pārsniegt 10 % no kavētā pamatparāda.

6.3. Līgumsoda samaksa neatbrīvo Pasūtītāju no pamatparāda nomaksas vai Uzņēmēju no savu pienākumu veikšanas.

**7. Strīdu izskatīšanas kārtība.**

7.1. Jebkurš strīds, kas starp pusēm radies no līguma vai sakarā ar to un ko nevar atrisināt savstarpēji vienojoties, tiek izšķirts Latvijas Republikas normatīvajos aktos noteiktajā kārtībā attiecīgajā tiesu instancē.

**8. Līguma darbības laiks un noteikumi.**

8.1. Līgums stājās spēkā ar parakstīšanas brīdi un ir spēkā 24 (divdesmit četrus) kalendāros mēnešus vai līdz Līguma summas sasniegšanai atkarībā no tā, kurš no nosacījumiem iestājas ātrāk.

8.2. Līgums var tikt izbeigts, Pusēm par to savstarpēji vienojoties 1 (vienu) mēnesi iepriekš.

8.3. Visas Līguma izmaiņas un papildinājumi, ja Līgumā nav noteikts citādāk, ir spēkā tikai tad, ja tie ir noformēti rakstiski un tos parakstījušas abas puses.

8.4. Pasūtītājam ir tiesības nekavējoties vienpusēji lauzt Līgumu:

8.4.1. ja Uzņēmējs, iesniedzot dokumentus saskaņā ar iepirkuma nolikumu iepirkuma komisijai, ir sniedzis nepatiesu informāciju;

8.4.2. ja Uzņēmējs saskaņā ar Līguma nosacījumiem neizved atkritumus;

8.4.3. ja Uzņēmējs nepilda Līguma nosacījumus;

8.4.4. ja Uzņēmējs paaugstina cenas.

8.5. Ja kāda no pusēm maina savu juridisko adresi vai citus rekvizītus, tad par to 10 dienu laikā jāinformē otra puse.

**9. Īpašie noteikumi.**

9.1. Visi Līguma darbības laikā papildus panāktās vienošanās rakstveidā kļūst par Līguma neatņemamu sastāvdaļu, un to dati ņemami par pamatu pušu savstarpējās attiecībās un norēķinos.

9.2. Līgums ir sastādīts uz trim lapām ar pielikumu Nr.1 Tehniskais un finanšu piedāvājums un parakstīts, divos eksemplāros latviešu valodā, katrai līgumslēdzējai pusei pa vienam eksemplāram.

**Rekvizīti:**

|  |  |
| --- | --- |
| **Pasūtītājs:**  **SIA „Rīgas 1.Slimnīca”**  Adrese: Bruņinieku ielā 5, Rīga, LV-1001  Tālrunis: 67366389, fakss 67315455  Reģ.: 40003439279  Bankas nosaukums: AS „Citadele banka”  Bankas kods: PARXLV22  Norēķinu konts: LV12PARX0006054590785 | **Uzņēmējs:**  **SIA „\_\_\_”**  Adrese: \_\_\_  Tālrunis: \_\_\_  Reģ.Nr. \_\_\_  Bankas nosaukums: \_\_\_  Bankas kods: \_\_\_  Norēķinu konts: \_\_\_ |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Valdes priekšsēdētājs  Asoc.prof. Andrejs Pavārs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |